สำนักการระบายน้ำ เร่งระบายน้ำท่วมขังในพื้นที่กรุงเทพมหานคร พร้อมเตรียมแผนรับมือภาวะฝนตกหนักระยะนี้
สำนักการระบายน้ำ เร่งระบายน้ำท่วมขังในพื้นที่กรุงเทพมหานคร พร้อมเตรียมแผนรับมือภาวะฝนตกหนักระยะนี้ไว้ด้วยนายณรงค์ เรืองศรี ผู้อำนวยการสำนักการระบายน้ำ กล่าวถึงสถานการณ์ฝนตกหนักในพื้นที่กรุงเทพมหานคร ส่งผลให่มีปริมาณน้ำท่วมขังในพื้นที่ภาคกลาง โดยเฉพาะกรุงเทพมหานครหลายแห่งว่า พลตำรวจเอก อัศวิน ขวัญเมือง ผู้ว่าราชการกรุงเทพมหานคร ได้สั่งการให้สำนักการระบายน้ำ สำนักงานเขต และหน่วยงานทุกหน่วยของกรุงเทพมหานครเตรียมความพร้อมกรณีน้ำท่วมในพื้นที่ต่างๆ ของกรุงเทพมหานคร โดยปริมาณฝนที่เกิดขึ้นส่วนใหญ่อยู่พื้นที่ฝั่งธนบุรีและพระนคร ซึ่งปริมาณฝนที่วัดได้ที่เขตบางขุนเทียน จำนวน 97 มิลลิเมตร เขตบางบอน 72 มิลลิเมตร ส่งผลให้พื้นที่ดังกล่าวมีปริมาณน้ำมาก สำนักการระบายน้ำจึงเร่งระบายน้ำออกจากพื้น โดยเฉพาะถนนเสาหลัก 17 จุด ได้แก่ ถนนสุขุมวิท (ย่านซอยลาซาน-แบริ่ง ) ถนนจันทน์ (เซนหลุดซอย 3) ถนนสาธุประดิษฐ์ ถนนเจริญนคร ถนนเอกชัย ถนนเพชรเกษม ถนนเลียบคลองภาษีเจริญฝั่งเหนือ เป็นต้น ขณะนี้ปริมาณน้ำลดลงแล้ว 15 จุด ส่วน 2 จุดกำลังเร่งระบายน้ำซึ่งคาดว่าจะลดลงในวันนี้ผู้อำนวยการสำนักการระบายน้ำ กล่าวอีกว่า สำนักการระบายน้ำเตรียมเฝ้าระวังและเตรียมความพร้อมในเรื่องเครื่องมือ อุปกรณ์ เจ้าหน้าที่ ระบบสูบน้ำให้สามารถใช้งานได้อย่างต่อเนื่องและเฝ้าพร่องน้ำในคูคลองต่างๆ และสถานีสูบน้ำทุกพื้นที่พร่องน่ำตลอดเวลา